【槓桿致勝】滙控淡倉有得諗但要留意...
【分析】 2023/03/14 11:52
【Now財經台】滙豐控股(00005)噚日宣布以1英鎊收購矽谷銀行(SVB)英國業務,今朝係拖低大市元兇之一,1月以嚟仲有幾個上升裂口未補返,滙控淡倉博唔博得過?如果想進取啲,收回價約60元嘅熊證有冇得諗?
中薇證券研究部執行董事黃偉豪指,聯儲局減息機會唔大,局方亦唔會因個別銀行爆煲、倒閉,改變利率政策方向,仍然係視乎通脹走向,依家炒減息或放慢加息步伐,都係投資者個人判斷,因而影響銀行股氣氛。
Ravi又話,滙控用1英鎊收購返SVB英國業務,表面睇似乎好著數,但關鍵係當中嘅注資、債務等帶嚟嘅影響,加上歐美業務做得唔好,睇返基本因素,滙控暫時都係比較利淡,如果想部署淡倉都可以,但要留意股價有冇機會彈上54元樓上,如果升穿50天線,即55元水平,要考慮先行止蝕。
黃偉豪
中薇證券硏究部董事